# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **MĂNĂSTIREA DE MAICI VOVIDENIA,** prin reprezentanta USOV ECATERINA, cu sediul în com. Slava Cercheză, loc. Slava Rusă, str. Camenei, nr. 516, jud. Tulcea, înregistrată la APM Tulcea cu nr. 5109/28.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2017, că proiectul " **ANSAMBLU DE CHILII ŞI ANEXE PENTRU MĂNĂSTIREA VOVIDENIA, LOCALITATEA SLAVA RUSĂ, JUD. TULCEA**"**,** propus a se realiza în intravilan, comuna Slava Cercheză, sat Slava Rusă, identificat prin nr. topografic T-45, P2415,2416,2417,2418, judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, localitatea Slava Rusă, com Slava Cercheză, nr. topografic T-45, P2415,2416,2417,2418, judeţul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean cu nr. 77/ APND/10.05.2017.

**Localizarea proiectului :**

- amplasamentul se află în intravilan, localitatea Slava Rusă, com Slava Cercheză, nr. topografic T-45, P2415,2416,2417,2418, judeţul Tulcea, pe un teren cu folosinţa actuală: teren arabil şi teren aferent pentru curţi-construcţii, conform încadrării cadastrale.

**Caracteristicile proiectului :**

Proiectul prevede construirea unui ansamblu de chilii şi anexe în regim de înălţime parter, cu suprafaţa construită de 278,2 mp şi suprafaţa desfăşurată de 278,2 mp.

Sistemul constructiv se va realiza din:

* fundaţii izolate din beton armat legate cu grinzi ortogonale continue din beton armat;
* structura în cadre: stâlpi, grinzi, placa din beton armat;
* acoperişul va fi tip şarpantă; structura acoperişului va avea toate straturile necesare confortului termic al podului;
* configuraţia pereţilor : tipică construcţiilor din zidărie;
* tâmplăria : profile PVC / aluminiu, cu geam termoizolant;
* Alimentarea cu apă: se va asigura de la reţeaua de alimentare cu apă a localităţii;

apa caldă menajeră va fi asigurată de o centrală termică pe lemne.

* Canalizarea apelor uzate menajere: apele uzate menajere vor fi preluate şi descărcate printr-o reţea de canalizare într-un bazin ecologic (ministaţie de epurare şi bazin de sedimentaţie finală); apele pluviale vor fi colectate de jgheaburi şi burlane şi se vor scurge pe terenul din interiorul proprietăţii.
* Energie electrica: racord la reţeaua de energie electrică existentă;
* Energie termica: Încălzirea va fi asigurată de o centrală termică pe lemne .

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Pe parcursul execuţiei întreg perimetrul şantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 17 din 15.07.2015, emis de Primăria Comunei Slava Cercheză .

Titularul proiectului va respecta condiţiile impuse prin Avizul Administratiei Podişului Nord Dobrogean cu nr. 77/ APND/10.05.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**